Indriķis Zīle

Indriķis Zīle (dzimis , miris ) bija I Vispārējo latviešu Dziesmu svētku virsdiriģents, ērģelnieks, komponists un Jāņa Cimzes vadītā Vidzemes skolotāju semināra skolotājs.

 Dzīvesgājums 
Dzimis 1841. gada 7. maijā Alojas draudzē Vīķu muižas Vecdreimaņos ratnieka Bērtuļa ZīlesAlojas draudzes baznīcas grāmata, 12. kadrs, 72. ieraksts septiņu bērnu ģimenē.
Mācījies Vidzemes Skolotāju seminārā Valkā, kur viņa garīgais skolotājs bija Jānis Cimze, kura ideju ietekmē viņš atradās visu mūžu.

1873. gada 26.—29. jūnijā kopā ar Jāni Bētiņu bija Pirmo Vispārējo latviešu dziedāšanas svētku virsdiriģents, tā kopkorī bija 1003 dziedātāji.
1880. gada 17.—20. jūnijā kopā ar Jāni Bētiņu bija Otro Vispārējo latviešu dziedāšanas svētku virsdiriģents. Diriģēja kopkori ar 1653 dziedātājiem.
1888. gada 18.—21. jūnijā kopā ar Jurjānu Andreju un Vīgneru Ernestu bija Trešo Vispārējo latviešu dziedāšanas svētku virsdiriģents. Diriģēja kopkori ar 2618 dziedātājiem.
Līdz 1910. gadam bija Dziesmu svētku koru sacensību — Dziesmu karu žūrijas loceklis.

Materiālo apstākļu spiests, Indriķis Zīle mūža otrā pusē pārcēlās uz Tērbatu un kļuva par vairāku muižu nomnieku un vēlāk pat to īpašnieku Igaunijā.
Atstājis pedagoģiskos pienākumus Valkas Skolotāju seminārā, Indriķis Zīle tomēr līdz mūža galam palika Jāņa Cimzes ideju piekritējs.

Miris 1919. gada 15. jūlijā Tērbatā.

 Ārējās saites 
 Valkas bibliotēkas planšete par Indriķi Zīli

 Atsauces 

Kategorija:1841. gadā dzimušie
Kategorija:1919. gadā mirušie
Kategorija:Limbažu novadā dzimušie
Kategorija:Latvijas mūziķi
Kategorija:Latviešu diriģenti